Under temaet 'Guld, glitter og genbrug' rykker Aalborg Karneval tættere på. Man har dog ikke valgt at genbruge en tidligere karnevalskonge eller -dronning. I stedet bliver det 'Judith d. 1. af Aalborg Karneval,' der kan sætte sig på årets trone, melder karneval selv på sin Instagram-profil. Den 74-årige skuespiller Judith Rothenborg er bliver 2023-udgavens dronning. "Vi er super beæret over at kunne annoncere, at vores alle sammens yndlings Judith fra Mormor på Mandejagt bliver årets karnevalsdronning!" skriver de. Det store optog af udklædte nordjyder er vanen tror sidste lørdag i maj - i år den 27. maj. Her forventes igen over hundredetusinde mennesker i Aalborg Centrum. "Judith er en exceptionel kvinde med et fantastisk sind, samt en helt ufattelig positiv energi og gå-på-mod. Hun er et fantastisk eksempel på, at alder ikke er nogen hindring," skriver Aalborg Karneval om begrundelsen Judith Rothenborg er mor til skuespiller og instruktør, Barbara Topsøe-Rothenborg, der slog igennem som Nana i TV-serien af samme navn. Sidste år var DJ'en Kato karnevalskonge. Vanen følger TV2 Nord - både på Salto og online - den massive folkefest og folkevandring intenst.

Referat:
Nordens største karneval har fundet årets regent.